钦定古今图书集成/明伦汇编/官常典/第730卷 > 讹里也 闰孙 史大 颇荅
## 钦定古今图书集成/明伦汇编/官常典/第730卷 > 讹里也 闰孙 史大 颇荅

按《金史忠义传》：“讹里也，契丹人，为尚厩局直长。大定
初，招谕契丹，窝斡叱令讹里也跪，见讹里也不从，谓
曰：‘我朝廷使也，岂可屈节于汝？汝等早降，可保全性
命。若大军至，汝辈悔将何及’！窝斡怒曰：‘汝本契丹人，
而不我从，敢出是言’！遂害之。从行骁骑军士闰孙、史
大习、马小底、颇荅皆被害。三年，赠讹里也宣武将军”，
录其子阿不沙为“外帐，小底”闰孙《史大》皆赠修武校
尉，颇荅赠忠翊校尉。